# ПРЕПОРУКЕ ЗА РАД УЧЕНИЧКИХ ДОМОВА ТОКОМ ЕПИДЕМИЈЕ COVID-19 У ШКОЛСКОЈ ГОДИНИ 2021/2022.

**Основни принципи за спречавање ширења COVID-19 у домовима за смештај ученика**

* **Ученици и особље дома, родитељи и други посетиоци који имају било који од следећих симптома** (кашаљ, повишена телесна температура, отежано дисање/кратак дах, нагли губитак чула мириса, укуса или промене укуса, главобоља, језа, болови у мишићима, повраћање и/или пролив) **не треба да долазе у дом.**
* Ученицима старости 12 година и више, као и запосленима у домовима, посебно ученицима и запосленима који су у већем ризику од тешког облика COVID-19 инфекције, као и особама које су у блиском контакту са овим посебно осетљивим категоријама, препоручује се вакцинација против COVID-19.
* **У дому је неопходно одржавање физичке дистанце** за ученике, особље дома, родитеље и друге посетиоце од најмање 1 метaр, а пожељно 2 метра.
* Све активности треба спроводити на такав начин да се окупљања ученика као и особља и организују тако да је могуће одржавање физичке дистанце од најмање једног, а пожељно два метра уз редовно проветравање и одржавање хигијене простора у коме се активности одвијају.
* **Потребно је да се обезбеде и спроводе услови за:**
  + **редовну набавку основног потрошног материјала** за спровођење хигијенско-санитарних поступака;
  + **редовно прање руку водом и сапуном и/или дезинфекцију руку дезифицијенсима на бази 70% алкохола;**
  + **редовно чишћење средине** (површине: простора, предмета и опреме);
  + **редовну проверу функционалности уређаја** за снабдевање пијаћом водом, санитацијом и хигијеном и њихово редовно одржавање;
  + **редовно проветравање свих просторија** где бораве ученици, наставно и ненаставно особље;
  + **редовно уклањање отпада** на безбедан начин,уз коришћење опреме за личну заштиту.

1. **Поступање са ученицима и особљем дома који имају било који од следећих симптома или знакова сумње на COVID-19** (кашаљ, повишена телесна температура, отежано дисање/кратак дах, нагли губитак чула мириса, укуса или промене укуса, главобоља, језа, болови у мишићима, повраћање и/или пролив).

* **Уколико се симптоми COVID-19 појаве пре доласка у** дом (односи се на ученике пре усељења или повратка у дом накох распуста или других одсустава или особља које долази на рад од куће)

Не одлазити у дом и истовремено обавестити надлежну особу у дому. Јавити се у COVID-19 амбуланту надлежног дома здравља. Пратити препоруке лекара изCOVID-19 амбуланте.

* **Уколико се симптоми COVID-19 појаве током боравка у дому**

**Особље дома:** потребно је да се особа са симптомима болести одмах јави у COVID-19 амбуланту надлежног дома здравља.

**Ученици:** васпитач води ученика у ковид амбуланту надлежног дома здравља. До постављања дијагнозе болести ученика изоловати од других особа у дому и обавестити родитеља/старатеља који треба да током наредних 24 часа преузме дете. О ученику, до доласка родитеља/старатеља, потребно је да брине једна особа користећи маску током боравка са дететом, а просторију након одласка ученика очистити и дезинфиковати.

1. **Мере смањења ризика уноса SARS-CoV-2 вируса**

* Ученици приликом усељења или повратка у дом након распуста или других одсустава и особље дома не треба да долазе у долазе у дом уколико имају било који од следећих симптома или знакова који могу указати на болест COVID-19: кашаљ, повишена телесна температура, отежано дисање/кратак дах, нагли губитак чула мириса, укуса или промене укуса, главобоља, језа, болови у мишићима, повраћање и/или пролив.
* Ученици и особље дома не треба да долазе у дом уколико су идентификовани као блиски контакти особе оболеле од COVID-19 у породици или домаћинству, већ треба да остану у карантину у кућним условима у трајању од 10 дана.
* Ученици и особље дома који су се јавили лекару у матичном дому здравља због појаве симптома или знакова који могу указивати на COVID-19 не треба да долазе у дом док чекају резултат тестирања, односно док не добију негативан резултат тестирања на COVID-19.

1. **Одржавање физичке дистанце**

* Едуковати ученике и особље дома о значају одржавања физичке дистанце за спречавање ширења инфекције. Поставити видна обавештења/постере о значају одржавања физичке дистанце.
* Одржавати физичку дистанцу са другим особама у дому од најмање 1 метра, а пожељно је и 2 метра. Потребно је одржавање растојања током свих активности.
* Посебно водити рачуна о одржавању физичке дистанце у просторијама за заједничку упутребу. Не стварати гужве. Обавезно носити заштитну маску.
* Не одржавати прославе и друга окупљања у дому.

1. **Ношење маски**

* **Ученици и особље** дома све време боравка у дому ван својих смештајних јединица треба да носе маске.
* **Ученици:**
* Маску ученик треба да носи при уласку у дом, па све до доласка у своју собу.
* Маска се обавезно користи и приликом било којег кретања ван собе.
* Током боравка у дому може да се користи било која маска (хируршка, епидемиолошка или платнена), али маска треба да се користи на исправан начин – тако да покрива нос, уста и браду. Не сме се користити маска која је запрљана или овлажена.
  + - Није дозвољено мењање маски међу ученицима.